pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม ร่วมงานวันผู้สูงอายุแห่งชาติ และวันครอบครัว ร่วมมือขับเคลื่อนการให้บริการและความช่วยเหลือในระบบเพื่อนครอบครัว : Family Line
วันจันทร์ที่ 11 เมษายน 2565
กระทรวงยุติธรรม ร่วมงานวันผู้สูงอายุแห่งชาติ และวันครอบครัว ร่วมมือขับเคลื่อนการให้บริการและความช่วยเหลือในระบบเพื่อนครอบครัว : Family Line
กระทรวงยุติธรรม ร่วมงานวันผู้สูงอายุแห่งชาติ และวันครอบครัว ร่วมมือขับเคลื่อนการให้บริการและความช่วยเหลือในระบบเพื่อนครอบครัว : Family Line
ในวันจันทร์ที่ ๑๑ เมษายน ๒๕๖๕ เวลา ๑๐.๓๐ น. นายวัลลภ นาคบัว รองปลัดกระทรวงยุติธรรม ร่วมงานวันผู้สูงอายุแห่งชาติ และวันครอบครัว ประจําปี ๒๕๖๕ ภายใต้แนวคิด “พลังครอบครัว พลังผู้สูงวัย กับชีวิตวิถีใหม่ ไร้รอยต่อเทคโนโลยี” พร้อมทั้งร่วมลงนามในบันทึกข้อตกลงความร่วมมือขับเคลื่อนการให้บริการและความช่วยเหลือในระบบเพื่อนครอบครัว : Family Line โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ เป็นประธาน พร้อมด้วย ผู้บริหารระดับสูงของหน่วยงานที่เกี่ยวข้อง เข้าร่วม ณ สุราลัย ฮอลล์ ชั้น ๗ ศูนย์การค้าไอคอนสยาม
การลงนามบันทึกข้อตกลง ฯ ในวันนี้ มีหน่วยงานเข้าร่วมทั้งสิ้น ๑๑ หน่วยงาน ได้แก่ ๑. กระทรวงการพัฒนาสังคมและความมั่นคงของมนุษย์ ๒. กระทรวงยุติธรรม ๓. กระทรวงแรงงาน ๔. กระทรวงสาธารณสุข ๕. คณะสังคมสงเคราะห์ศาสตร์ มหาวิทยาลัยธรรมศาสตร์ ๖. สภาเด็กและเยาวชนแห่งประเทศไทย ๗. สํานักงานกองทุนสนับสนุนการสร้างเสริมสุขภาพ ๘. สมาคมบัณฑิตสตรีทางกฎหมายแห่งประเทศไทย ในพระบรมราชินูปถัมภ์ ๙. สมาคมจิตวิทยาการปรึกษา ๑๐. มูลนิธิส่งเสริมความเสมอภาคทางสังคม และ ๑๑. สถาบันส่งเสริมบทบาทพ่อแม่เพื่อสังคม
ในการนี้ กระทรวงยุติธรรม โดยกรมสอบสวนคดีพิเศษ ได้นําระบบศูนย์ช่วยเหลือลูกหนี้และประชาชนที่ไม่ได้รับความเป็นธรรม และ Call center ๑๒๐๒ Plug in เข้ากับระบบเพื่อนครอบครัว : Family Line เพื่อเป็นช่องทางการรับเรื่องราวร้องทุกข์ ร้องเรียน แจ้งเบาะแสเกี่ยวกับการกู้นอกระบบที่ผิดกฎหมาย พร้อมทั้งสนับสนุนบุคลากรผู้เชี่ยวชาญในการให้คําปรึกษาประเด็นเรื่องหนี้สิน และกฎหมายด้านครอบครัวในระบบเพื่อนครอบครัว : Family Line
รัฐบาลไทย-ข่าวทำเนียบรัฐบาล-รมว.สุชาติ ห่วงใยลูกจ้างเหตุโรงงานผลิตเส้นก๋วยเตี๋ยวระเบิด สั่งดูแลสิทธิประโยชน์ที่พึงได้
วันอังคารที่ 26 ตุลาคม 2564
รมว.สุชาติ ห่วงใยลูกจ้างเหตุโรงงานผลิตเส้นก๋วยเตี๋ยวระเบิด สั่งดูแลสิทธิประโยชน์ที่พึงได้
กระทรวงแรงงานห่วงใยลูกจ้าง โรงงานเส้นหมี่ ตราพระอาทิตย์ จังหวัดฉะเชิงเทรา พร้อมกําชับเจ้าหน้าที่ในสังกัดช่วยเหลือให้ได้รับสิทธิประโยชน์ตามกฎหมาย
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กรณีเหตุเตาบอยเลอร์สําหรับต้มน้ําเพื่อใช้ไอน้ํานึ่งเส้นก๋วยเตี๋ยวระเบิด ณ โรงงานเส้นหมี่ ตราพระอาทิตย์ เลขที่ตั้ง 5/1 ม.9 ต.ปากน้ํา อ.บางคล้า จังหวัดฉะเชิงเทรา มีลูกจ้างจํานวน 28 ราย เป็นชาวกัมพูชา 13 คน ชาวเมียนมา 6 คน และคนไทย 9 คน ตนเองรู้สึกไม่สบายใจกับอุบัติเหตุที่เกิดขึ้นจนทําให้มีผู้เสียชีวิต 1 ราย ชื่อ นายทองแก้ว อายุ 25 ปี ชาวกัมพูชาสาเหตุการเสียชีวิตเกิดจากเตาบอยเล่อร์เกิดระเบิดทําให้ช่วงท้ายของเตาฉีกขาดพุ่งออกจากจุดติดตั้งชนลูกจ้างจนเสียชีวิตทันที ณ จุดเกิดเหตุ และมีลูกจ้างบาดเจ็บอีก 1 รายจึงขอแสดงความเสียใจกับญาติของผู้เสียชีวิตและผู้บาดเจ็บ จากเหตุเตาบอยเลอร์สําหรับต้มน้ําระเบิดนี้จึงสั่งการให้กรมสวัสดิการและคุ้มครองแรงงานและหน่วยงานในสังกัดกระทรวงแรงงานเข้าไปให้ความช่วยเหลือ โดยในเบื้องต้นพนักงานตรวจความปลอดภัย ในการทํางานและพนักงานตรวจแรงงาน ได้เข้าตรวจสอบพื้นที่ดูแลในเรื่องสภาพความปลอดภัยของสถานประกอบกิจการ รวมทั้งกําชับให้คุ้มครองดูแลผลกระทบต่อลูกจ้างที่อาจต้องหยุดการทํางานชั่วคราวหรือถูกเลิกจ้าง ให้ได้รับสิทธิประโยชน์ถูกต้องตามกฎหมาย สํานักงานประกันสังคมให้ดูแลในเรื่องสิทธิประโยนช์ของลูกจ้างซึ่งเป็นผู้ประกันตนให้ได้รับสินไหมทดแทนกรณีเสียชีวิต และได้รับการรักษาพยาบาลสําหรับผู้บาดเจ็บ กรมการจัดหางานให้ดูแลหาตําแหน่งงานรองรับกรณีหากสถานประกอบกิจการไม่สามารถดําเนินกิจการได้ต่อไป ให้ลูกจ้างได้มีงานทําอย่างต่อเนื่อง
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า ในช่วงที่ผ่านมามีอุบัติเหตุในสถานประกอบกิจการเกิดขึ้นอยู่เสมอ จึงขอความร่วมมือนายจ้าง ลูกจ้าง ในสถานประกอบกิจการ ตรวจสอบเครื่องจักร อุปกรณ์ไฟฟ้าทุกปี หากพบว่าชํารุดต้องซ่อมแซมทันที รวมทั้งปิดเครื่องจักร อุปกรณ์ไฟฟ้าและระบบต่าง ๆ ที่ไม่ได้ทํางานให้เรียบร้อย เพื่อจะได้ช่วยลดความเสี่ยงในการเกิดอุบัติเหตุได้และจากอุบัติเหตุในครั้งนี้ได้มอบให้สํานักงานสวัสดิการและคุ้มครองแรงงานจังหวัดฉะเชิงเทรา และศูนย์ความปลอดภัยในการทํางานเขต 10 เข้าตรวจสอบเบื้องต้น พร้อมทั้งเชิญนายจ้างเข้าพบเพื่อให้ข้อเท็จจริงเพิ่มเติม ซึ่งนายจ้างพร้อมเข้าพบในวันที่ 3 พฤศจิกายน 2564 โดยจะสอบข้อเท็จจริงว่าสถานประกอบกิจการได้ดําเนินการตามพระราชบัญญัติ ความปลอดภัย อาชีวอนามัย และสภาพแวดล้อมในการทํางาน พ.ศ. 2554 กฎกระทรวง กําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัยและสภาพแวดล้อมในการทํางานเกี่ยวกับเครื่องจักร ปั้นจั่น และหม้อน้ํา พ.ศ. 2564 หรือไม่ หากนายจ้างไม่ปฏิบัติตามก็จะดําเนินคดีต่อไป พร้อมทั้งดูแลสิทธิประโยชน์ที่ลูกจ้างพึงได้
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 7 กรกฎาคม 2564 พนักงานติดเชื้อไวรัส COVID-19 จำนวน 2 ราย
วันพุธที่ 7 กรกฎาคม 2564
ประกาศ ขสมก. ประจําวันที่ 7 กรกฎาคม 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 7 กรกฎาคม 2564 พนักงานติดเชื้อไวรัส COVID-19 จํานวน 2 ราย
1) พนักงานขับรถโดยสารปรับอากาศ สาย 2 เขตการเดินรถที่ 3
2) พนักงานเก็บค่าโดยสารรถปรับอากาศ สาย S1 เขตการเดินรถที่ 3
รัฐบาลไทย-ข่าวทำเนียบรัฐบาล-กรมทางหลวงชนบทส่งเสริมการท่องเที่ยวเลียบชายฝั่งทะเลภาคใต้ (ตะนาวศรี) ในอนาคต สนับสนุนการค้าชายแดน แบ่งเบาการจราจรบนถนนสายหลัก
วันจันทร์ที่ 31 มกราคม 2565
กรมทางหลวงชนบทส่งเสริมการท่องเที่ยวเลียบชายฝั่งทะเลภาคใต้ (ตะนาวศรี) ในอนาคต สนับสนุนการค้าชายแดน แบ่งเบาการจราจรบนถนนสายหลัก
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนและยกระดับชั้นทางถนนสายแยกทางหลวงแผ่นดินหมายเลข 4 - บ้านหินเทิน อําเภอเมือง จังหวัดประจวบคีรีขันธ์ แล้วเสร็จ
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนและยกระดับชั้นทางถนนสายแยกทางหลวงแผ่นดินหมายเลข 4 - บ้านหินเทิน อําเภอเมือง จังหวัดประจวบคีรีขันธ์ แล้วเสร็จ
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้ ทช. ดําเนินการเพิ่มศักยภาพของโครงข่ายสายทางในพื้นที่จังหวัดเพชรบุรีและประจวบคีรีขันธ์ให้เป็นเส้นทางท่องเที่ยวระดับสากล เพื่อพัฒนาให้เป็นเส้นทางท่องเที่ยวเลียบชายฝั่งทะเลภาคใต้ (Thailand Riviera) ด้านตะวันตก ตามแนวเทือกเขาตะนาวศรี เป็นการยกระดับถนนให้มีความสมบูรณ์มากยิ่งขึ้น สนับสนุนให้เกิดการขยายตัวด้านการท่องเที่ยวของจังหวัดและพื้นที่ใกล้เคียง ส่งเสริมเศรษฐกิจการค้าชายแดน (ด่านสิงขร) การลงทุนในพื้นที่ นําไปสู่การสร้างงาน สร้างรายได้ให้กับประชาชนอย่างยั่งยืน รวมถึงเป็นการแบ่งเบาการจราจรถนนสายหลัก (ถนนเพชรเกษม หรือ ทางหลวงแผ่นดินหมายเลข 4) เพื่อความสะดวกรวดเร็วปลอดภัยในการเดินทางของประชาชน ทช. จึงได้ดําเนินการก่อสร้างถนนและยกระดับชั้นทางถนนสายแยกทางหลวงแผ่นดินหมายเลข 4 - บ้านหินเทิน อําเภอเมือง จังหวัดประจวบคีรีขันธ์ โดยการก่อสร้างเป็นผิวจราจรแบบแอสฟัลท์ติกคอนกรีต กว้าง 7 เมตร พร้อมขยายไหล่ทาง กว้าง 2.5 เมตร ขนาด 2 ช่องจราจร มีจุดเริ่มต้นโครงการจาก กม. ที่ 4+800 - กม. ที่ 9+800 รวมระยะทาง 5 กิโลเมตร ซึ่งปัจจุบันได้ดําเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรเรียบร้อยแล้ว โดยใช้งบประมาณในการก่อสร้าง 47.270 ล้านบาท
รัฐบาลไทย-ข่าวทำเนียบรัฐบาล-รองนายกฯอนุทิน - ปลัด สธ. ประชุมผู้บริหารนายแพทย์สาธารณสุขจังหวัดเตรียมความพร้อมช่วงปีใหม่
วันอังคารที่ 28 ธันวาคม 2564
รองนายกฯอนุทิน - ปลัด สธ. ประชุมผู้บริหารนายแพทย์สาธารณสุขจังหวัดเตรียมความพร้อมช่วงปีใหม่
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้องด้วย นายแพทย์เกียรติภูมิ วงศ์รจิต ปลัดกระทรวงสาธารณสุข ประชุมวีดีโอทางไกลกับ ผู้บริหาร นายแพทย์สาธารณสุขจังหวัด และผู้อํานวยการโรงพยาบาล ชี้แจงสถานการณ์โรคโควิด 19  ฉากทัศน์การแ
วานนี้ (27 ธันวาคม 2564) ที่สํานักงานปลัดกระทรวงสาธารณสุข กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์เกียรติภูมิ วงศ์รจิต ปลัดกระทรวงสาธารณสุข ประชุมวีดีโอทางไกลกับผู้บริหาร นายแพทย์สาธารณสุขจังหวัด และผู้อํานวยการโรงพยาบาล ชี้แจงสถานการณ์โรคโควิด 19 ฉากทัศน์การแพร่ระบาดของสายพันธุ์โอมิครอน พร้อมสั่งการให้ผู้บริหารในพื้นที่ลงพื้นที่ติดตามมาตรการในสถานประกอบการสถานที่จัดงานต่างๆ อย่างเข้มข้นเพื่อป้องกันการแพร่ระบาด รวมถึงให้สถานพยาบาลทุกแห่งเตรียมความพร้อม ด้านบุคลากร ห้องฉุกเฉิน ห้องผ่าตัด เครือข่ายส่งต่อ รับมือกับอุบัติเหตุที่อาจเกิดขึ้นช่วงเทศกาลปีใหม่
************
รัฐบาลไทย-ข่าวทำเนียบรัฐบาล-อนุทิน ยืนยัน สธ.มีความพร้อมดูแลผู้ติดเชื้อโควิด 19 เตรียมเสนอ ศบค. พิจารณายกระดับพื้นที่
วันพฤหัสบดีที่ 6 มกราคม 2565
อนุทิน ยืนยัน สธ.มีความพร้อมดูแลผู้ติดเชื้อโควิด 19 เตรียมเสนอ ศบค. พิจารณายกระดับพื้นที่
รองนายกรัฐมนตรีและรัฐมนตรีว่าการกระทรวงสาธารณสุข เผย สถานการณ์ผู้ติดเชื้อเป็นไปตามที่คาดการณ์ จับตาต่อเนื่องอีก 7-10 วัน พร้อมปรับมาตรการทุกด้าน ทั้งการเข้าเมือง การควบคุมโรค การกักตัว เตรียมเสนอ ศบค.ยกระดับพื้นที่เป็นสีส้ม
รองนายกรัฐมนตรีและรัฐมนตรีว่าการกระทรวงสาธารณสุข เผย สถานการณ์ผู้ติดเชื้อเป็นไปตามที่คาดการณ์ จับตาต่อเนื่องอีก 7-10 วัน พร้อมปรับมาตรการทุกด้าน ทั้งการเข้าเมือง การควบคุมโรค การกักตัว เตรียมเสนอ ศบค.ยกระดับพื้นที่เป็นสีส้ม ยืนยันมีความพร้อมดูแลผู้ติดเชื้อที่มีอาการ ทั้งยา เวชภัณฑ์ บุคลากรทางการแพทย์ ส่วนผู้ที่ไม่มีอาการให้เข้าระบบHI/CI คาดจะมีผู้ป่วยอาการหนักเพิ่มไม่มาก เนื่องจากส่วนใหญ่ได้รับการฉีดวัคซีนแล้ว
วันนี้ (6 มกราคม 2565) ที่สํานักงานปลัดกระทรวงสาธารณสุข จังหวัดนนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า สถานการณ์การติดเชื้อโควิด 19 หลังช่วงเทศกาลปีใหม่เป็นไปตามที่คาดการณ์ไว้ ซึ่งกระทรวงสาธารณสุขพร้อมปรับมาตรการทุกด้านทั้งการเข้าเมือง การควบคุมโรค การแยกกัก และการกักตัว และกรมควบคุมโรคจะเสนอ ศบค.ให้พิจารณายกระดับพื้นที่เป็นสีส้ม จํากัดการบริโภคเครื่องดื่มแอลกอฮอล์ เนื่องจากเป็นจุดที่มีความเสี่ยงในการแพร่เชื้อมากที่สุด และจํากัดผู้ที่ลงทะเบียนเข้าประเทศในระบบTest & Goให้เกิดผลกระทบให้น้อยที่สุด โดยกําหนดเข้าประเทศวันสุดท้าย 15 มกราคม 2565 ซึ่งจะรับฟังในมิติทางเศรษฐกิจและด้านอื่นๆ ประกอบกัน และมาประเมินศักยภาพอีกครั้ง
นายอนุทินกล่าวต่อว่า ต้องเฝ้าระวังติดตามจํานวนผู้ติดเชื้อที่เพิ่มขึ้นในระลอกนี้ต่อเนื่องอีกประมาณ 7-10 วันจึงจะทราบสถานการณ์ที่แน่ชัด ขณะนี้ได้เตรียมความพร้อมทั้งระบบ ยา เวชภัณฑ์ บุคลากรทางการแพทย์ สําหรับกลุ่มผู้ติดเชื้อที่มีอาการ ผู้ป่วยที่ต้องใช้ห้องICU ไว้เรียบร้อยแล้ว คาดว่าจะมีจํานวนผู้ป่วยที่มีอาการหนักเพิ่มไม่มากเนื่องจากประชาชนส่วนใหญ่ได้รับการฉีดวัคซีนแล้ว หากการติดเชื้อยังมีอัตราเพิ่มขึ้นตามปกติจะสามารถควบคุมสถานการณ์ได้เร็ว สําหรับด้านการรักษากระทรวงสาธารณสุขมีมาตรฐานในการดูแล โดยขึ้นอยู่กับการตัดสินใจของแพทย์ หากผู้ป่วยไม่มีอาการ ขอความร่วมมือให้เข้าระบบ Home Isolation หรือ CommunityIsolation เพื่อสํารองเตียง เวชภัณฑ์ อุปกรณ์ทางการแพทย์ และ บุคลากรทางการแพทย์ไว้สําหรับผู้ป่วยที่มีอาการหนัก
ด้านนายแพทย์จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ กล่าวว่า ขณะนี้ สปสช. มีความพร้อมในการดูแลผู้ติดเชื้อ โดยมีระบบสายด่วน 1330 จับคู่ผู้ป่วยเข้าระบบHome Isolation และ Community Isolation รองรับสายเข้าพร้อมกันได้ทั้งหมด 3,000 สาย มีเจ้าหน้าที่รับสายจํานวน 300 คน ตลอด 24 ชั่วโมง ที่ผ่านมามีผู้ที่โทรศัพท์เข้ามาขอเตียงทั้งหมด 1,709 คน นําเข้าระบบกรมการแพทย์ได้ภายใน 6 ชั่วโมง ขอให้ความมั่นใจว่าแม้ผู้ติดเชื้อจะอยู่ที่บ้านก็สามารถดูแลได้เหมือนกับอยู่ที่โรงพยาบาล มีหน่วยบริการ อาหาร ยา อุปกรณ์ทางการแพทย์ดูแลตามมาตรฐาน คาดว่าจะรองรับสถานการณ์ได้
*************************************** 6 มกราคม 2565
รัฐบาลไทย-ข่าวทำเนียบรัฐบาล-ดีอีเอส เตือนอย่าหลงเชื่ออยู่ใกล้บริเวณเสาส่งสัญญาณ 5G ทำให้ป่วย คล้ายการติดเชื้อไวรัส
วันจันทร์ที่ 13 ธันวาคม 2564
ดีอีเอส เตือนอย่าหลงเชื่ออยู่ใกล้บริเวณเสาส่งสัญญาณ 5G ทําให้ป่วย คล้ายการติดเชื้อไวรัส
ดีอีเอส เตือนอย่าหลงเชื่ออยู่ใกล้บริเวณเสาส่งสัญญาณ 5G ทําให้ป่วย คล้ายการติดเชื้อไวรัส
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่า กรณีที่มีการเผยแพร่ข้อมูลในสื่อสังคมออนไลน์เรื่องอาการเจ็บป่วยเมื่ออยู่ใกล้บริเวณเสาส่งสัญญาณ5Gจะมีอาการเวียนศีรษะคลื่นไส้หูอื้อความดันโลหิตสูงใจสั่นมีอาการสั่นสะเทือนที่ศีรษะและคอมีแรงดันในศีรษะ ซึ่งอาการเจ็บป่วยคล้ายการติดเชื้อไวรัสนั้น ทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยสํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติกระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ ซึ่งทางสํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติได้ตรวจสอบและชี้แจงข้อเท็จจริงว่าจนถึงปัจจุบันยังไม่มีรายงานหรือผลการศึกษาจากสถาบันใดที่ระบุว่าเสาส่งสัญญาณโทรศัพท์เคลื่อนที่เสาสัญญาณ5Gก่อให้เกิดอันตราย โดยองค์การอนามัยโลกหรือWHOได้มีการเผยแพร่ข้อมูลว่าจากผลการศึกษายังไม่พบว่าคลื่นความถี่จากเสาส่งสัญญาณโทรศัพท์เคลื่อนที่ก่อให้เกิดอันตรายต่อร่างกายอีกทั้งนักวิชาการโทรคมนาคมหลายคนในประเทศก็ได้ออกมาให้ข้อมูลว่าคลื่น5G 4G 3G 2Gต่างก็เป็นคลื่นวิทยุเหมือนกันแต่ต่างกันที่เทคโนโลยีเท่านั้นดังนั้นข้อเท็จจริงที่ว่าเมื่ออยู่ใกล้เสาส่งสัญญาณ5Gจะมีอาการเจ็บป่วยคล้ายการติดเชื้อไวรัสจึงไม่เป็นความจริง ขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ
ทั้งนี้กระทรวงดิจิทัลฯขอความร่วมมือประชาชนช่วยกันแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
รัฐบาลไทย-ข่าวทำเนียบรัฐบาล-กรมบัญชีกลางเตรียมพร้อม ! ซ้อมความเข้าใจการจัดซื้อจัดจ้างฯ เร่งรัดการใช้จ่ายเงินงบประมาณปี 66 ให้คล่องตัว
วันพุธที่ 6 กรกฎาคม 2565
กรมบัญชีกลางเตรียมพร้อม ! ซ้อมความเข้าใจการจัดซื้อจัดจ้างฯ เร่งรัดการใช้จ่ายเงินงบประมาณปี 66 ให้คล่องตัว
ขณะนี้ร่าง พ.ร.บ.งบประมาณรายจ่ายประจําปีงบประมาณ พ.ศ.2566 อยู่ระหว่างการพิจารณาของรัฐสภา กรมบัญชีกลางแจ้งเวียนหนังสือซ้อมความเข้าใจให้หน่วยงานของรัฐถือปฏิบัติตามแนวทางปฏิบัติเกี่ยวกับการเตรียมการจัดซื้อจัดจ้าง
นางสาวกุลยา ตันติเตมิท อธิบดีกรมบัญชีกลาง เปิดเผยว่า ขณะนี้ร่างพระราชบัญญัติงบประมาณรายจ่ายประจําปีงบประมาณ พ.ศ. 2566 อยู่ระหว่างการพิจารณาของรัฐสภา ดังนั้น เพื่อให้หน่วยงานของรัฐสามารถดําเนินการจัดซื้อจัดจ้างเป็นไปด้วยความรวดเร็ว สามารถก่อหนี้ผูกพันและเบิกจ่ายเงินได้แล้วเสร็จภายในปีงบประมาณ พ.ศ.2566 และสอดคล้องกับนโยบายเร่งรัดการเบิกจ่ายเงินของรัฐบาล กรมฯ จึงได้แจ้งเวียนหนังสือกรมบัญชีกลาง ด่วนที่สุด ที่ กค 0405.4/ว 708 ลงวันที่ 29 มิถุนายน 2565 ซ้อมความเข้าใจให้หน่วยงานของรัฐถือปฏิบัติตามแนวทางปฏิบัติเกี่ยวกับการเตรียมการจัดซื้อจัดจ้าง ตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐด่วนที่สุด ที่ กค (กวจ) 0405.2/ว 371 ลงวันที่ 5 สิงหาคม 2562
“การที่จะถือว่าหน่วยงานของรัฐได้รับความเห็นชอบวงเงินงบประมาณที่จะใช้ในการจัดซื้อจัดจ้างตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 11 นั้น ก็ต่อเมื่อคณะอนุกรรมาธิการวิสามัญพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2566 ได้พิจารณาร่างฯ รายหน่วยงาน และมีมติเป็นที่สิ้นสุดแล้ว ก่อนเสนอสภาผู้แทนราษฎรพิจารณาในวาระที่ 2”
อธิบดีกรมบัญชีกลาง กล่าวเพิ่มเติมว่า สําหรับกรณีที่หน่วยงานของรัฐดําเนินการจัดซื้อจัดจ้างโดยมิได้ใช้จ่ายจากเงินงบประมาณตามพระราชบัญญัติงบประมาณรายจ่ายประจําปี การที่จะถือว่าหน่วยงานของรัฐได้รับความเห็นชอบวงเงินงบประมาณที่จะใช้ในการจัดซื้อจัดจ้างตามระเบียบฯ ข้อ 11 หมายความถึง เมื่อหน่วยงานของรัฐได้รับความเห็นชอบวงเงินงบประมาณจากหน่วยงานที่เกี่ยวข้องหรือผู้มีอํานาจในการพิจารณางบประมาณดังกล่าวแล้วโดยให้หน่วยงานของรัฐรีบดําเนินการจัดซื้อจัดจ้างเพื่อให้พร้อมที่จะทําสัญญาหรือข้อตกลงเป็นหนังสือได้ทันทีเมื่อได้รับอนุมัติทางการเงินแล้ว ตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐด่วนที่สุด ที่ กค (กวจ) 0405.2/ว 414 ลงวันที่ 17 กันยายน 2561 หรือสอบถามรายละเอียดเพิ่มเติมได้ที่ Call Center กรมบัญชีกลาง 02 270 6400 กด 3 ในวัน เวลาราชการ
รัฐบาลไทย-ข่าวทำเนียบรัฐบาล-​กระทรวงคมนาคมจัดกิจกรรมเฉลิมพระเกียรติ สมเด็จพระนางเจ้าสุทิดา พัชรสุธาพิมลลักษณพระบรมราชินี
วันพฤหัสบดีที่ 30 มิถุนายน 2565
​กระทรวงคมนาคมจัดกิจกรรมเฉลิมพระเกียรติ สมเด็จพระนางเจ้าสุทิดา พัชรสุธาพิมลลักษณพระบรมราชินี
เนื่องในโอกาสวันเฉลิมพระชนมพรรษา 3 มิถุนายน 2565
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานเปิดกิจกรรมเฉลิมพระเกียรติ สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565 เพื่อแสดงความจงรักภักดีและสํานึกในพระมหากรุณาธิคุณ โดยมี นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม นางสุขสมรวย วันทนียกุล เลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม นายพิศักดิ์ จิตวิริยะวศิน และนายสรพงศ์ ไพฑูรย์พงษ์ รองปลัดกระทรวงคมนาคม ผู้บริหารและหัวหน้าหน่วยงานในสังกัดกระทรวงคมนาคม เข้าร่วมกิจกรรมฯ ในวันที่ 30 มิถุนายน 2565 ณ กระทรวงคมนาคม
ด้วยสํานักนายกรัฐมนตรีได้เชิญชวนให้ทุกภาคส่วนจัดกิจกรรมจิตอาสาบําเพ็ญสาธารณประโยชน์และบําเพ็ญสาธารณกุศลเฉลิมพระเกียรติ สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565 โดยกระทรวงคมนาคมได้จัดกิจกรรมเฉลิมพระเกียรติฯ ประกอบด้วย กิจกรรมจิตอาสาพัฒนา ด้วยการปรับปรุงภูมิทัศน์กระทรวงฯ ซึ่งได้ร่วมกันปลูกต้นรวงผึ้งและจัดสวนหย่อมเพื่อเพิ่มพื้นที่สีเขียวภายในสถานที่ปฏิบัติงาน กิจกรรมบําเพ็ญสาธารณกุศลเพื่อถวายเป็นพระราชกุศล ร่วมบริจาคเงินและสิ่งของเพื่อมอบให้แก่โรงเรียนบ้านแม่สะเป่ใต้ ตําบลขุนยวม อําเภอขุมยวม จังหวัดแม่ฮ่องสอน ซึ่งเป็นโรงเรียนที่ขาดแคลนในพื้นที่ที่ห่างไกลและประสงค์รับการช่วยเหลือ และโรงเรียนชุมชนวัดหน้าไม้ ตําบลหน้าไม้ อําเภอลาดหลุมแก้ว จังหวัดปทุมธานี ในการนี้ กระทรวงฯ และหน่วยงานในสังกัดได้จัดและตกแต่งสถานที่ประดับพระฉายาลักษณ์ ประดับธงชาติคู่กับธงอักษรพระนามาภิไธย ส.ท. และประดับผ้าระบายสีม่วงร่วมกับผ้าระบายขาว ซึ่งเป็นไปด้วยความเรียบง่ายและสมพระเกียรติ และจัดตั้งโต๊ะหมู่ประดิษฐานพระฉายาลักษณ์ พร้อมเครื่องราชสักการะ เพื่อให้ผู้บริหาร ข้าราชการ พนักงานข้าราชการ เจ้าหน้าที่ และประชาชนที่มาติดต่อราชการ ได้ร่วมแสดงความจงรักภักดีและสํานึกในพระมหากรุณาธิคุณ
ในโอกาสนี้ นายศักดิ์สยาม ชิดชอบ ได้กล่าวน้อมรําลึกในพระมหากรุณาธิคุณ ที่ทรงปฏิบัติพระราชกรณียกิจ นํามาซึ่งความผาสุกของพสกนิกรทั่วทั้งแผ่นดิน รวมทั้งได้ปลูกต้นรวงผึ้งร่วมกับผู้บริหาร และเจ้าหน้าที่ เพื่อปรับภูมิทัศน์ภายในกระทรวงฯ ด้วย
รัฐบาลไทย-ข่าวทำเนียบรัฐบาล-เปิดลงทะเบียนผ่าน 4 ค่ายมือถือ ปูพรมฉีดวัคซีนผู้สูงวัย 65 ปีขึ้นไป
วันจันทร์ที่ 5 กรกฎาคม 2564
เปิดลงทะเบียนผ่าน 4 ค่ายมือถือ ปูพรมฉีดวัคซีนผู้สูงวัย 65 ปีขึ้นไป
....
มาแล้วครับ อีกหนึ่งช่องทางที่จะทําให้ผู้สูงอายุได้รับวัคซีนป้องกันโรคโควิด-19 เร็วขึ้น รัฐบาลได้เปิดให้ผู้สูงอายุที่มีอายุตั้งแต่ 65 ปีขึ้นไป สามารถเข้ารับการฉีดวัคซีนผ่านการลงทะเบียนกับค่ายมือถือทั้ง 4 ค่าย ตั้งแต่วันที่ 2 ก.ค. 64 เป็นต้นไป เพื่อเข้ารับการฉีดวัคซีนในช่วงวันที่ 5 – 15 ก.ค. 64 ที่สถานีกลางบางซื่อ
.
ผู้ให้บริการโทรศัพท์เคลื่อนที่ทั้ง 4 ค่าย ประกอบด้วย
1.AIS ลงทะเบียนได้ที่ เว็บไซต์www.ais.th/vaccine
2.TRUE ลงทะเบียนได้ที่ ระบบ USSD กด *707# โทรออก หรือที่เว็บไซต์vaccine.trueid.net
3.DTAC ลงทะเบียนได้ที่ ดีแทค แอป และเว็บไซต์www.dtac.co.th
4.NT ลงทะเบียนได้ที่ เว็บไซต์https://covid19vaccine.ntplc.co.th
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการจังหวัดสกลนคร
วันพุธที่ 15 มิถุนายน 2565
ข่าวสารการลงพื้นที่ตรวจราชการจังหวัดสกลนคร
วันที่ 15 มิถุนายน 2565
นายกฯ เยี่ยมชม “ถนนผ้ายอมคราม” ร้านค้า-แหล่งผลิตผ้าย้อมครามสกล ผลิตภัณฑ์ภูมิปัญญาท้องถิ่นที่สร้างรายได้สูงให้ จ.สกลนคร ชื่นชมความร่วมมือร่วมใจของประชาชนในพื้นที่
นายกรัฐมนตรีตรวจเยี่ยมผลการดําเนินงานด้านเกษตรมูลค่าสูง ณ บ้านท่าเยี่ยม อําเมืองสกลนคร ชื่นชมกลุ่มผู้เลี้ยงโคมีความเข้มแข็ง แนะรับฟังข้อมูลมาประยุกต์ใช้ พัฒนาคุณภาพให้ดียิ่งขึ้น
นายกฯ เยี่ยมชมโครงการพระราชดําริด้านปศุสัตว์ ณ ศูนย์ศึกษาการพัฒนาภูพานอันเนื่องมาจากพระราชดําริ อ.เมืองสกลนคร ส่งเสริมปศุสัตว์มูลค่าสูง ยกระดับคุณภาพชีวิตเกษตรกรในพื้นที่
นายกรัฐมนตรีลงพื้นที่จังหวัดสกลนคร ติดตามความก้าวหน้าการแก้ไขปัญหาความยากจน และพัฒนาคนทุกช่วงวัย พร้อมส่งเสริมศักยภาพจังหวัดสกลนคร เป็นเมืองมหานครแห่งพฤกษเวช
รัฐบาลไทย-ข่าวทำเนียบรัฐบาล-แจงแผนดูแลคนพิการจังหวัดชายแดนใต้ ตั้งธนาคารอุปกรณ์คนพิการ ส่งเสริมอาชีพ
วันเสาร์ที่ 14 พฤษภาคม 2565
แจงแผนดูแลคนพิการจังหวัดชายแดนใต้ ตั้งธนาคารอุปกรณ์คนพิการ ส่งเสริมอาชีพ
รองโฆษกรัฐบาลแจงแผนดูแลคนพิการจังหวัดชายแดนใต้ ตั้งธนาคารอุปกรณ์คนพิการ ส่งเสริมอาชีพ
วันนี้(14พ.ค.65)นางสาวรัชดาธนาดิเรกรองโฆษกประจําสํานักนายกรัฐมนตรีในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้เปิดเผยว่าจากการที่ได้ลงพื้นที่ร่วมกับนางสาวเสาวลักษณ์ทองก๊วยนายกสมาคมส่งเสริมศักยภาพสตรีพิการเพื่อติดตามการดําเนินการด้านการดูแลคนพิการในจังหวัดชายแดนใต้ตามแนวทาง“ไม่ทิ้งใครไว้ข้างหลัง”พบว่าการส่งเสริมโอกาสเพื่อการมีงานทําและรายได้เป็นสิ่งที่คนพิการและผู้ดูแลคนพิการต้องการอย่างมากซึ่งในช่วงที่ผ่านมารัฐบาลได้สนับสนุนงบประมาณจากพ.ร.ก.เงินกู้เพื่อการเยียวยาและฟื้นฟูเศรษฐกิจจากโควิด-19แก่โครงการสร้างอาชีพเช่นการทําเกษตรปลอดสารการเลี้ยงผึ้งชันโรงการทําผ้ามัดย้อมการทําอาหารแก่คนพิการกว่าหนึ่งพันคนซึ่งเป็นโครงการที่เครือข่ายคนพิการเสนอบนพื้นฐานความต้องการขณะนี้สามารถสร้างรายได้เสริมและเป็นรายได้หลักให้แก่หลายครอบครัวแล้ว
นางสาวรัชดากล่าวต่อถึงการดูแลคนพิการให้มีพัฒนาการดีขึ้นลดภาระการดูแลของสมาชิกในครอบครัวจะได้มีเวลาในการประกอบอาชีพขณะนี้ศอ.บต.ได้นําร่องกิจกรรมเพื่อสนับสนุนโอกาสให้คนพิการได้มีอุปกรณ์ที่มีมูลค่าสูงและจําเป็นต้องใช้ในการฟื้นฟูสภาพโดยร่วมมือกับสถาบันสิรินธรเพื่อการฟื้นฟูสมรรถภาพทางการแพทย์แห่งชาติและหน่วยงานทุกภาคส่วนในพื้นที่จังหวัดยะลาปัตตานีและนราธิวาสอาทิสาธารณสุขจังหวัดพัฒนาสังคมและความมั่นคงของมนุษย์จังหวัดศูนย์การศึกษาพิเศษประจําจังหวัดและโรงพยาบาลยะลาเพื่อจัดตั้งเป็น“ธนาคารอุปกรณ์คนพิการจังหวัดชายแดนภาคใต้”ทําหน้าที่รวบรวมอุปกรณ์ที่ได้รับการสนับสนุนบริจาคหรือผลิตขึ้นและบูรณาการการทํางานกับสถานบริการสาธารณสุขในการค้นหาคัดกรองสนับสนุนและส่งต่อการให้ความช่วยเหลือคนพิการที่ผ่านมาได้ให้ความช่วยเหลือเด็กพิการในพื้นที่จังหวัดชายแดนภาคใต้ได้แก่เก้าอี้สุขใจ(สําหรับผู้ป่วยติดเตียงให้ประคองตัวขึ้นนั่ง)รองเท้าสั่งตัดเตียงฝึกยืนวอล์คเกอร์อุปกรณ์ฟื้นการทรงตัวรวมทั้งสิ้นกว่าหนึ่งพันชุด
นางสาวรัชดายังกล่าวถึงความคืบหน้าโครงการ“ 1ข้าราชการ1ครัวเรือนยากจน”ซึ่งจะเป็นกลไกสําคัญในการขับเคลื่อนงานด้านคนพิการเพื่อให้การช่วยเหลือแบบตรงจุดขณะนี้เจ้าหน้าที่ศอ.บต.ได้ดําเนินการสํารวจครัวเรือนยากจนทั้ง379ครัวเรือนเรียบร้อยแล้วจากนี้จะเป็นการนําข้อมูลเข้าสู่ที่ประชุมเพื่อจําแนกปัญหาของแต่ละครัวเรือนที่พบใน5มิติคือจนสุขภาพจนรายได้จนการศึกษาจนความเป็นอยู่และจนการเข้าถึงสวัสดิการของรัฐเพื่อนํามาแก้ไขให้เกิดความยั่งยืนโดยตั้งเป้าให้เป็นครัวเรือนต้นแบบเพื่อดําเนินการให้ครอบคลุม13,000ครัวเรือนในจังหวัดชายแดนภาคใต้ในปีงบประมาณต่อไปหากมีครัวเรือนที่หน่วยงานทุกหน่วยเห็นพ้องต้องได้รับความช่วยเหลือใช้งบประมาณก็จะจัดสรรงบประมาณให้จากโครงการตําบลมั่นคงมั่งคั่งยั่งยืน
--------
รัฐบาลไทย-ข่าวทำเนียบรัฐบาล-รัฐบาลเชิญชวน ปชช. ใช้บริการ "สำนักงานที่ดินออนไลน์" นำร่องพื้นที่ กทม. จองคิวล่วงหน้า 3 วันทำการ ผ่านแอปฯ e-QLands
วันเสาร์ที่ 23 เมษายน 2565
รัฐบาลเชิญชวน ปชช. ใช้บริการ "สํานักงานที่ดินออนไลน์" นําร่องพื้นที่ กทม. จองคิวล่วงหน้า 3 วันทําการ ผ่านแอปฯ e-QLands
.....
รัฐบาลเชิญชวนผู้ที่ต้อง "จดทะเบียนสิทธิหรือนิติกรรมที่ดิน" ใช้บริการจดทะเบียนที่ดินต่างสํานักงานแบบออนไลน์ ผ่านแอปฯ e-QLands เพื่อเข้าไปลงทะเบียนจองคิวล่วงหน้า 3 วันทําการ
.
โดยเลือกจองคิวจดทะเบียนต่างสํานักงาน เลือกสํานักงานที่ใกล้บ้านหรือที่สะดวก รอการยืนยัน จากนั้นเดินทางไปจดทะเบียน ณ สํานักงานที่ดินที่จองไว้ได้
.
ทั้งนี้ สิทธิหรือนิติกรรมที่จะดําเนินการจดทะเบียนต่างสํานักงานได้นี้จะต้องเป็นแบบที่ไม่มีการต้องประกาศหรือรังวัด มีเอกสารเป็นโฉนดที่ดินเท่านั้น และเจ้าของที่ดินต้องเข้าไปดําเนินการด้วยตนเอง
.
บริการดังกล่าวจะเริ่มนําร่องในกรุงเทพฯ เป็นพื้นที่แรก โดยกระทรวงมหาดไทยมีเป้าหมายจะขยายบริการจดทะเบียนที่ดินออนไลน์ให้ครอบคลุมทั่วประเทศ แบ่งเป็น
.
-ปี 2566 ประกอบด้วย อุบลราชธานี หนองคาย เชียงใหม่ และสงขลา
.
-ปี 2567 ประกอบด้วย ขอนแก่น ปทุมธานี นนทบุรี สมุทรปราการ เพชรบุรี สิงห์บุรี
.
นอกจากจะช่วยเพิ่มความสะดวก ลดลดค่าใช้จ่ายในการเดินทาง ลดเวลาทํานิติกรรมได้มากแล้ว ยังช่วยยกระดับเรื่องการจัดอันดับความยาก - ง่ายในการประกอบธุรกิจ (Ease of Doing Business) ในระยะยาวของประเทศไทยด้วย
.
อ่านเพิ่มเติม คลิก https://www.thaigov.go.th/news/contents/details/53767
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองนายกฯ อนุทิน ปลื้มมาเลเซียให้ความสนใจนโยบายกัญชา เพื่อประโยชน์ทางการแพทย์ของไทย ยกไทยเป็นต้นแบบ เตรียมเดินทางมาศึกษาดูงานเชิงนโยบายและกฎหมาย เห็นพ้องเป็นพืชให้ประโยชน์มากกว่าโทษ
วันพุธที่ 25 พฤษภาคม 2565
รองนายกฯ อนุทิน ปลื้มมาเลเซียให้ความสนใจนโยบายกัญชา เพื่อประโยชน์ทางการแพทย์ของไทย ยกไทยเป็นต้นแบบ เตรียมเดินทางมาศึกษาดูงานเชิงนโยบายและกฎหมาย เห็นพ้องเป็นพืชให้ประโยชน์มากกว่าโทษ
รองนายกฯ อนุทิน ปลื้มมาเลเซียให้ความสนใจนโยบายกัญชา เพื่อประโยชน์ทางการแพทย์ของไทย ยกไทยเป็นต้นแบบ เตรียมเดินทางมาศึกษาดูงานเชิงนโยบายและกฎหมาย เห็นพ้องเป็นพืชให้ประโยชน์มากกว่าโทษ
วันที่ 24 พ.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้เปิดเผยถึงผลการหารือกับ นาย Khairy Jamaluddin ABU BAKARรมว.สาธารณสุข มาเลเซีย ในช่วงการเข้าร่วมการประชุมสมัชชาอนามัยโลก สมัยที่ 75 ณ นครเจนีวา สมาพันธรัฐสวิส ว่าเป็นที่น่ายินดีที่มาเลเซียให้ความสนใจต่อนโยบายสนับสนุนการใช้ประโยชน์กัญชา กัญชง ทางการแพทย์และเพื่อประโยชน์ทางเศรษฐกิจ ที่ประเทศไทยกําลังดําเนินการอยู่ในขณะนี้
ทั้งนี้ รมว.สาธารณสุข ของมาเลเซีย ระบุระหว่างการหารือว่า มาเลเซียยกให้ไทยเป็นต้นแบบในการผลักดันเชิงนโยบายได้สําเร็จเพื่อใช้ประโยชน์จากทั้งกัญชา กัญชง และพืชกระท่อม โดยเฉพาะในส่วนของพืชกระท่อมนั้นมีการใช้มากในมาเลเซียยังถือเป็นยาเสพติดและผิดกฎหมาย
“ในการหารือ รมว.สาธารณสุข มาเลเซีย เห็นพ้องกับประเทศไทยว่ากัญชา กัญชง และพืชกระท่อม เป็นพืชที่ให้ประโยชน์มากกว่าโทษหากกําหนดแนวทางการใช้อย่างรัดกุมและเหมาะสม ซึ่งรองนายกรัฐมนตรีของไทยได้ย้ําว่ารัฐบาลไทยได้กําหนดแผนงานตามแนวโยบาย กฎหมาย และแนวทางอย่างชัดเจน เพื่อดูแลไม่ให้เกิดการใช้ผิดวัตถุประสงค์” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า นายอนุทินได้ให้ข้อมูลแก่ รมว.สาธารณสุข มาเลเซีย ถึงความคืบหน้าในการดําเนินการด้านต่าง ๆ ในไทย ทั้งในส่วนของกฎหมายนั้น การให้ความรู้ความเข้าใจแก่ประชาชนในมิติต่าง ๆ ทั้งกฎหมาย การเพาะปลูก และโอกาสทางธุรกิจ
ทั้งนี้ รมว.สาธารณสุข มาเลเซีย แสดงความประสงค์ที่จะนําคณะเดินทางมาศึกษาดูงานเกี่ยวกับการผลักดันเชิงนโยบายในประเทศไทยซึ่งรองนายกรัฐมนตรีก็ได้ตอบรับว่าประเทศไทยจะแบ่งปันประสบการณ์การดําเนินทางนโยบายและทางปฏิบัติแก่มาเลเซียด้วยความยินดี
รัฐบาลไทย-ข่าวทำเนียบรัฐบาล-ครม. เห็นชอบโครงการต้นแบบ “บ้านเคหะสุขเกษม” เปลี่ยนโฉมบ้านเอื้ออาทรที่ขายไม่ออกเป็นห้องเช่าราคาถูกเพื่อผู้สูงอายุ
วันอังคารที่ 3 สิงหาคม 2564
ครม. เห็นชอบโครงการต้นแบบ “บ้านเคหะสุขเกษม” เปลี่ยนโฉมบ้านเอื้ออาทรที่ขายไม่ออกเป็นห้องเช่าราคาถูกเพื่อผู้สูงอายุ
ครม. เห็นชอบโครงการต้นแบบ “บ้านเคหะสุขเกษม” เปลี่ยนโฉมบ้านเอื้ออาทรที่ขายไม่ออกเป็นห้องเช่าราคาถูกเพื่อผู้สูงอายุ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรีวันนี้ (3 สิงหาคม 2564) ว่า ตามที่รัฐบาลมีนโยบายมุ่งส่งเสริมและช่วยเหลือให้ประชาชนมีที่อยู่อาศัยเป็นของตนเอง โดยเฉพาะกลุ่มผู้มีรายได้น้อยและกลุ่มผู้สูงอายุ เพื่อสร้างความมั่นคงด้านที่อยู่อาศัยในช่วงปั้นปลายชีวิต อีกทั้งนายกรัฐมนตรี ได้สั่งการให้การเคหะแห่งชาติ กระทรวงการพัฒนาสังคมและความมั่นคงของมนุษย์ ไปดําเนินการพัฒนาทรัพย์สินที่ไม่ก่อให้เกิดรายได้ของโครงการบ้านเอื้ออาทรให้เกิดประโยชน์สูงสุด เพื่อลดภาระหนี้และเพิ่มรายได้ วันนี้ การเคหะแห่งชาติ จึงได้เสนอโครงการต้นแบบ “บ้านเคหะสุขเกษม” โดยเป็นการปรับปรุงทรัพย์สินโครงการบ้านเอื้ออาทรบางส่วนมาดําเนินการให้เป็นห้องเช่าราคาถูกแก่ผู้สูงอายุ รายละเอียด มติ ครม. มีดังนี้
1.ปรับลดหน่วยโครงการบ้านเอื้ออาทรจังหวัดสมุทรปราการ (เทพารักษ์ 4) จําหน่วย 45 หน่วย
2.ให้ปรับปรุงพัฒนา 45 หน่วยดังกล่าว เป็นอาคารเช่าสําหรับผู้สูงอายุ ข้าราชการ และพนักงานของรัฐที่เกษียณอายุ เป็นโครงการต้นแบบชื่อ “โครงการบ้านเคหะสุขเกษม”
3.เห็นชอบเพิ่มกรอบงบลงทุนประจําปีงบประมาณ 2564 ของการเคหะแห่งชาติ จํานวน 11 ล้านบาท เพื่อใช้ในการปรับปรุงอาคารต้นแบบ 1 อาคาร
มากไปกว่านั้น ครม. ได้มีมติให้การเคหะแห่งชาติ เร่งรายงานผลการดําเนินโครงการบ้านเอื้ออาทรตามมติคณะรัฐมนตรีเมื่อวันที่ 30 มิ.ย.2552 ที่ได้ปรับลดจํานวนหน่วย เหลือ 2.8 แสนหน่วย จากที่เคยได้รับการเห็นชอบจาก ครม.ช่วงปี 2546-2548 จํานวน 6 แสนกว่าหน่วย ซึ่งจนถึงปัจจุบัน มีจํานวนที่ยังขายไม่ได้ 5,848 หน่วย อยู่ในพื้นที่โครงการบ้านเอื้ออาทร (เทพารักษ์ 4) จํานวน 223 หน่วย ขณะเดียวกันให้รายงานผลการดําเนินการโครงการต้นแบบที่ริเริ่มขึ้นนี้ และเร่งจัดทํารายงานการวิเคราะห์ความเหมาะสมของโครงการบ้านเคหะสุขเกษม ซึ่งในแผนจะเป็นอาคารสูง 5 ชั้น 4 อาคาร ทุกอาคารติดลิฟท์ แผนการดําเนินงาน 3 ปี (2564-2566) แบ่งเป็น 4 ระยะ รวม 4,089 หน่วย ขนาดพื้นที่ 33 ตารางเมตร และ 27 ตารางเมตร ต่อหน่วยที่พักอาศัย มีศูนย์ดูแลสุขภาพ พื้นที่ส่วนกลางและพื้นที่จัดกิจกรรม คลีนิกอายุรกรรม ศูนย์สุขภาพ เป็นต้น โดยจะคิดอัตราค่าเช่า ประมาณ 2,500 - 3,000 บาท
นางสาวรัชดา กล่าวต่อว่า เมื่อการเคหะฯ เสนอรายงานต่อ ครม. ในโอกาสหน้า จะได้มีการพิจารณาเรื่องการนําทรัพย์สินโครงการบ้านเอื้ออาทรที่ขายไม่ได้หรือสร้างไม่เสร็จมาปรับปรุงและพัฒนาเป็นบ้านเคหะสุขเกษมเพื่อผู้สูงอายุต่อไป ตามความเหมาะสมของพื้นที่และความต้องการของประชาชน
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย เปิดเผยสถิติิอุบัติเหตุบนทางพิเศษในช่วงเทศกาลปีใหม่ 2565
วันศุกร์ที่ 7 มกราคม 2565
การทางพิเศษแห่งประเทศไทย เปิดเผยสถิติิอุบัติเหตุบนทางพิเศษในช่วงเทศกาลปีใหม่ 2565
ตั้งแต่วันที่ 29 ธันวาคม 2564 ถึงวันที่ 4 มกราคม 2565 โดยไม่มีผู้เสียชีวิต
นายสุรเชษฐ์ เหล่าพูลสุข ผู้ว่าการการทางพิเศษแห่งประเทศไทย กระทรวงคมนาคม เปิดเผยว่า ในช่วงเทศกาลปีใหม่ 2565 ที่ผ่านมา การทางพิเศษแห่งประเทศไทย (กทพ.) อํานวยความสะดวกและความปลอดภัยรองรับการเดินทางของประชาชน พร้อมทั้งยกเว้นค่าผ่านทางของทางพิเศษรวม 5 สายทาง เพื่ออํานวยความสะดวกและช่วยลดภาระค่าใช้จ่ายของประชาชน โดยตั้งแต่ วันที่ 29 ธันวาคม 2564 - วันที่ 4 มกราคม 2565 มีอุบัติเหตุบนทางพิเศษจํานวน 8 ครั้ง (ทางพิเศษในเมือง 5 ครั้ง และทางพิเศษนอกเมือง 3 ครั้ง) มีผู้ได้รับบาดเจ็บจํานวน 8 ราย (ชาย 2 ราย และหญิง 6 ราย) และไม่มีผู้เสียชีวิต นอกจากนี้ กทพ. ยังได้จัดตั้งหน่วยบริการประชาชน เพื่อบริการประชาชนที่ใช้ทางพิเศษเดินทางเข้า - ออกกรุงเทพมหานคร จํานวน 6 จุด ระหว่างวันที่ 30 ธันวาคม 2564 - วันที่ 4 มกราคม 2565 ที่ด่านบางแก้ว 1 ด่านฉิมพลี ด่านบางปะอิน (ขาออก) ที่ด่านดาวคะนอง ด่านจตุโชติ และด่านบางปะอิน (ขาเข้า) โดยมีรถยนต์มาใช้บริการหน่วยบริการประชาชนบนทางพิเศษที่ด่านขาออกเมือง จํานวน 1,122 คัน (4,198 คน) และใช้บริการที่ด่านขาเข้าเมือง จํานวน 974 คัน (3,055 คน) รวมจํานวนรถยนต์ที่มาใช้บริการหน่วยบริการประชาชนบนทางพิเศษทั้งหมด 2,092 คัน (7,253 คน)
ผู้ว่าการการทางพิเศษแห่งประเทศไทย กล่าวเพิ่มเติมว่า ในช่วงสถานการณ์การแพร่ระบาดของโรคติดเชื้อไวรัส COVID-19 กทพ. จะยังคงรักษามาตรฐานการคัดกรองและเข้มงวดในเรื่องความสะอาดบริเวณอาคารด่านเก็บค่าผ่านทางพิเศษทุกด่านทุกสายทาง รวมถึงบริเวณตู้และช่องเก็บค่าผ่านทางพิเศษ เพื่อเป็นการป้องกันการแพร่ระบาดของโรคติดเชื้อไวรัส COVID-19 และสร้างความมั่นใจให้แก่ผู้ใช้ทางพิเศษ และขอเชิญชวนให้ผู้ใช้ทางพิเศษหันมาใช้บัตร Easy Pass แทนการใช้เงินสด เพื่อหลีกเลี่ยงการสัมผัสธนบัตรอันอาจจะเป็นแหล่งสะสมของเชื้อโรค ทั้งนี้ ผู้ใช้ทางพิเศษยังสามารถสอบถามข้อมูลสภาพการจราจร และแจ้งเหตุการณ์ที่เกิดขึ้นบนทางพิเศษได้ที่ EXAT Call Center 1543 พร้อมทั้งให้บริการขอความช่วยเหลือกรณีรถเกิดอุบัติเหตุ รถขัดข้องหรือเหตุฉุกเฉินต่าง ๆ บนทางพิเศษผ่าน Application “EXAT Portal” ตลอด 24 ชั่วโมง ได้อีกช่องทางหนึ่งด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ห่วงประชาชน สั่งการกรมบังคับคดีเร่งช่วยทุกมิติ เปิดไกล่เกลี่ยเจ้าหนี้-ลูกหนี้ ผ่านสำนักงานบังคับคดี 116 แห่งทั่วประเทศ ตั้งแต่ 1 ก.ค. – 31 ส.ค.นี้
วันพุธที่ 14 กรกฎาคม 2564
รัฐมนตรีว่าการกระทรวงยุติธรรม ห่วงประชาชน สั่งการกรมบังคับคดีเร่งช่วยทุกมิติ เปิดไกล่เกลี่ยเจ้าหนี้-ลูกหนี้ ผ่านสํานักงานบังคับคดี 116 แห่งทั่วประเทศ ตั้งแต่ 1 ก.ค. – 31 ส.ค.นี้
จากสถานการณ์การแพร่ระบาดของโรคโควิด-19 ในขณะนี้ จนส่งผลกระทบต่อรายได้ของพี่น้องประชาชน บางรายต้องกู้หนี้ยืมสินเพื่อยังชีพของตนเอง แล้วประสบปัญหาไม่สามารถชําระหนี้ได้ ทําให้ต้องถูกฟ้อง ถูกยึด หรืออายัดทรัพย์สินในฐานะเป็นลูกหนี้ นั้น
นางอรัญญา ทองน้ําตะโก อธิบดีกรมบังคับคดี เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม เล็งเห็นถึงสภาพความเดือดร้อนและปัญหาของประชาชนที่ตกเป็นลูกหนี้อย่างไม่อาจหลีกเลี่ยงไม่ว่าจะเป็นหนี้ครัวเรือน หนี้รายย่อย หนี้บัตรเครดิต และหนี้ธุรกิจ โดยเฉพาะลูกหนี้ที่กู้สินเชื่อมาประกอบอาชีพค้าขายแล้วได้รับผลกระทบจากโควิด-19 จึงสั่งการให้กรมบังคับคดีเร่งให้ความช่วยเหลือ ผ่านโครงการ “บังคับคดีร่วมใจไกล่เกลี่ยช่วยเหลือพ่อค้าแม่ค้า และร้านค้า ที่ได้รับผลกระทบจาก COVID-19” ที่จัดขึ้นระหว่าง วันที่ 1 กรกฎาคม - 31 สิงหาคม 2564 ณ ศูนย์ไกล่เกลี่ยข้อพิพาท กรมบังคับคดี และสํานักงานบังคับคดีทั่วประเทศ จํานวน 116 แห่ง ซึ่งโครงการดังกล่าวเป็นการเปิดโอกาสให้เจ้าหนี้ ลูกหนี้ทั้งหลาย ได้เจรจากันด้วยความพึงพอใจ สะดวก รวดเร็ว และเป็นธรรม เพื่อให้เจ้าหนี้ได้รับชําระหนี้ และลูกหนี้ก็สามารถชําระหนี้ได้เช่นกัน ยังช่วยลดปัญหาหนี้สิน ส่งผลให้ลูกหนี้ไม่ถูกยึดทรัพย์ อายัดทรัพย์ หรือนําไปขายทอดตลาดในที่สุด
นางอรัญญา เปิดเผยอีกว่า กระทรวงยุติธรรม โดยกรมบังคับคดี รับทราบถึงความเดือดร้อนที่ทุกฝ่ายกําลังประสบปัญหา และเพื่อให้ประชาชนเข้าถึงกระบวนการยุติธรรมอันควรจะได้รับอย่างเท่าเทียมจึงอยากเชิญชวนประชาชนที่ประสบปัญหาหนี้สินซึ่งศาลมีคําพิพากษาแล้ว และอยู่ระหว่างการบังคับคดี สามารถเข้าร่วมการไกล่เกลี่ยได้ โดยสามารถยื่นคําร้องขอไกล่เกลี่ยข้อพิพาทผ่านระบบออนไลน์ได้ทางเว็บไซต์กรมบังคับคดี www.led.go.th และแอปพลิเคชัน Session call หรือ สอบถามรายละเอียดเพิ่มเติมได้ที่ศูนย์ไกล่เกลี่ยข้อพิพาท กรมบังคับคดี หมายเลขโทรศัพท์ 02 881 4840 02887 5072 หรือสายด่วนกรมบังคับคดี 1111 กด 79 และสํานักงานบังคับคดีทั่วประเทศ
รัฐบาลไทย-ข่าวทำเนียบรัฐบาล-ก.เกษตรฯ ชู Young Smart Farmer ต่อเนื่อง จัดอบรมเพิ่มศักยภาพ ทั้งองค์ความรู้ในการทำการเกษตร การลดต้นทุน
วันพุธที่ 23 มีนาคม 2565
ก.เกษตรฯ ชู Young Smart Farmer ต่อเนื่อง จัดอบรมเพิ่มศักยภาพ ทั้งองค์ความรู้ในการทําการเกษตร การลดต้นทุน
ก.เกษตรฯ ชู Young Smart Farmer ต่อเนื่อง จัดอบรมเพิ่มศักยภาพ ทั้งองค์ความรู้ในการทําการเกษตร การลดต้นทุน เพิ่มคุณภาพการผลิต การตลาด และการบริหารจัดการสินค้าตลอดห่วงโซ่อุปทาน เตรียมพร้อมสู่การเป็นผู้ประกอบการเกษตรแห่งอนาคต
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิดการอบรมหลักสูตรเพิ่มศักยภาพ Young Smart Farmer ซึ่งเป็นการขับเคลื่อนงานส่งเสริมการเกษตร ภายใต้โมเดลเกษตรเขต 2 ประกอบด้วย จังหวัดกาญจนบุรี นครปฐม ราชบุรี สุพรรณบุรี ประจวบคีรีขันธ์ เพชรบุรี สมุทรสาคร และสมุทรสงคราม ที่จัดขึ้นระหว่างวันที่ 23 - 24 มีนาคม 2565 ณ อาคารศูนย์ท่องเที่ยวเชิงเกษตร สํานักงานเกษตรจังหวัดกาญจนบุรี ต.ปากแพรก อ.เมือง จ.กาญจนบุรี ว่า กระทรวงเกษตรและสหกรณ์ มีนโยบายในการพัฒนาเกษตรกรให้มีแนวคิดการเป็นผู้ประกอบการเกษตร สามารถเป็นต้นแบบด้านองค์ความรู้ในการทําการเกษตร รวมถึงสนับสนุนให้มีการลดต้นทุนการผลิต เพิ่มคุณภาพการผลิต การตลาด และการบริหารจัดการสินค้าตลอดห่วงโซ่อุปทาน เพื่อเตรียมพร้อมเข้าสู่การเป็นผู้ประกอบการเกษตรแห่งอนาคต ซึ่งจะต้องมีการบูรณาการความร่วมมือจากทุกภาคส่วน ที่มุ่งหวังให้เกิดกระบวนการเรียนรู้ เพื่อขับเคลื่อนเกษตรกรรุ่นใหม่ (Young Smart Farmer) สู่การเป็นผู้ประกอบการเกษตร และการเตรียมความพร้อมให้เกษตรกรรุ่นใหม่เกิดการพัฒนาและขยายขีดความสามารถของตนเอง กลุ่ม และองค์กร
สําหรับการจัดอบรมหลักสูตรเพิ่มศักยภาพ Young Smart Farmer ในครั้งนี้ จะเป็นจุดเริ่มต้นที่จะนําพาให้เกษตรกรไทยและเครือข่าย Young Smart Farmer ได้พัฒนาศักยภาพให้สามารถตอบโจทย์การเกษตรเชิงธุรกิจ ที่ส่งผลถึงการเพิ่มประสิทธิภาพและยกระดับสู่การเป็นผู้ประกอบการเกษตรได้ และไม่ลืมที่จะประชาสัมพันธ์เชิงรุกให้ผู้ผลิต ผู้บริโภค ได้รู้จัก เข้าใจ และเข้าถึงสินค้าเกษตรที่มีคุณค่า และเกิดขึ้นมาจากเกษตรกรที่เป็นกําลังสําคัญของการผลิตอาหารให้ประเทศ
"กระทรวงเกษตรและสหกรณ์ มุ่งหวังจะสร้าง Young Smart Farmer ให้เป็นส่วนหนึ่งในการปฏิรูปภาคการเกษตรของประเทศไทย จึงต้องมีการทํางานอย่างต่อเนื่องและชัดเจน ซึ่งกระทรวงเกษตรฯ พร้อมจะสนับสนุนงบประมาณในการพัฒนา Young Smart Farmer ให้มีความเข้มแข็ง มีการพัฒนาต่อยอด เน้นการทําน้อยได้มาก การทําสินค้าให้มีมูลค่าเพิ่มขึ้น ทั้งการแปรรูป การนําเทคโนโลยี นวัตกรรม รวมถึงงานวิจัยด้านการเกษตร มาใช้ให้เกิดประโยชน์และพัฒนาอย่างต่อเนื่อง จึงจะทําให้ภาคการเกษตรของไทยมีการเปลี่ยนแปลงไปในทางที่ดีขึ้น อย่างไรก็ตาม ขอให้เชื่อมั่นว่า กระทรวงเกษตรฯ พร้อมจะเป็นพี่เลี้ยงและเป็นที่ปรึกษาให้เกษตรกรทั่วประเทศ เพื่อเตรียมความพร้อมสําหรับการพัฒนาไปข้างหน้าอย่างมั่นคง และรองรับการเป็นครัวโลกอย่างแท้จริงในอนาคต" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-Cabinet acknowledges Equitable Education Fund’s 2021 accomplishments
วันพฤหัสบดีที่ 26 พฤษภาคม 2565
Cabinet acknowledges Equitable Education Fund’s 2021 accomplishments
Cabinet acknowledges Equitable Education Fund’s 2021 accomplishments
May 24, 2022, Government Spokesperson Thanakorn Wangboonkongchana disclosed that the cabinet, in its weekly meeting, acknowledged the 2021 annual report of the Equitable Education Fund (EEF), which prescribes accomplishments of the following programs/projects:
Immediate measures during the spread of COVID-19 pandemic: assisting 290,000 students from the very low-income families who are in the education transition (kindergarten level 3/grade 6/grade 9), and have faced high risk for being cut out of formal educational system during the spread of COVID-19.
Area-based management for equitable education: systematizing provincial and local assistance provided to out-of-school children in respective localities
Skill development for community-based workforces: e.g., professional and social skill development of 8,561 working-age population who are poor and underprivileged
Development of teachers’ effectiveness and out-of-school children: 36,268 out-of-school children and 3,471 teachers have been assisted under the program
Conditional subsidy provision to extremely poor students: subsidies provision to 1,244,591 students who met the criteria on school attendance and proper childhood development
Vocational Innovation Scholarships: promoting vocational education opportunity to poor and underprivileged students
True Potential Scholarships: granting at most 9 years of full scholarships from the Bachelor degree to Ph.D. level in any discipline to students who are capable of developing their potential through education.
“Kru Rak Thin” Homegrown Teacher Scholarships: offering scholarships to 627 students from some of Thailand’s disadvantaged villages and regions to study at the Faculty of Teacher Education in universities. This is for them to become local teachers, and help develop 600 schools in the remote areas.
Development of quality and efficiency of teachers and schools: 727 participating schools have been systematically developed, which enhances education opportunity of over 190,000 students.
Educational research and innovation: for equitable education.
รัฐบาลไทย-ข่าวทำเนียบรัฐบาล-กรมทางหลวง จดสิทธิบัตรทรัพย์สินทางปัญญาผลงาน “อุปกรณ์หัวจับยึดสำหรับอัดแรงยางพารา”
วันพุธที่ 1 มิถุนายน 2565
กรมทางหลวง จดสิทธิบัตรทรัพย์สินทางปัญญาผลงาน “อุปกรณ์หัวจับยึดสําหรับอัดแรงยางพารา”
นับเป็นสิทธิบัตรแรกของกรมทางหลวงและนวัตกรรมแรกของประเทศไทย
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) โดยสํานักวิจัยและพัฒนางานทาง ได้จดสิทธิบัตรการออกแบบผลิตภัณฑ์เกี่ยวกับการบํารุงรักษาสะพาน “อุปกรณ์หัวจับยึดสําหรับอัดแรงยางพารา” ซึ่งเป็นสิทธิบัตรแรกของ ทล. และนวัตกรรมแรกของประเทศไทย โดยมี นายราชวัลลภ กัมพูพงศ์ วิศวกรโยธาชํานาญการ เป็นผู้ออกแบบผลิตภัณฑ์ สําหรับอุปกรณ์หัวจับยึดสําหรับอัดแรงยางพาราพัฒนาขึ้นเพื่อการซ่อมรอยต่อรับแรงเฉือน (Shear Key) ของสะพานประเภทแผ่นพื้นเรียงเป็นการชั่วคราว เพื่อรอการซ่อมใหญ่หรือเป็นการเสริมกําลังในกรณีพิเศษ เช่น รถบรรทุกน้ําหนักเกินกรณีพิเศษและเพื่อให้เกิดความสะดวกในการติดตั้ง จึงได้ทําการออกแบบและผลิตระบบเสริมแรงดึงในแผ่นยางให้สามารถดึงแผ่นยางและรั้งแรงดึงไว้ก่อน ซึ่งสามารถปลดอุปกรณ์รั้งแรงดึงภายหลังเพื่อถ่ายแรงเข้าไปเสริมกําลังคานสะพานโดยที่ไม่ต้องดึงแผ่นยางหน้างาน สามารถติดตั้งได้โดยไม่ต้องปิดการจราจรทั้งหมดบนสะพาน แถบยางพาราอัดแรงได้รับการทดสอบประเมินความสามารถในการเสริมกําลังขนาดเท่าจริงในห้องปฏิบัติการ ผลการทดสอบและการวิเคราะห์แบบจําลองไฟไนต์เอลิเมนต์แสดงให้เห็นชัดเจนว่าคานสะพานภายหลังเสริมกําลังด้วยแถบยางพาราอัดแรงมีความแข็งแรงขึ้นและสามารถช่วยถ่ายเทแรงเฉือนได้ตามที่ออกแบบ โดยอุปกรณ์หัวจับยึดสําหรับอัดแรงยางพาราถือเป็นนวัตกรรมเพื่อการบํารุงรักษาสะพานนวัตกรรมแรกของประเทศไทยและถือเป็นส่วนหนึ่งในการพัฒนานวัตกรรมงานทาง ภายใต้ยุทธศาสตร์งานวิจัย 5 ปี สนองยุทธศาสตร์ชาติ 20 ปี ของรัฐบาลไทย
ทั้งนี้ กรมทรัพย์สินทางปัญญา ได้มอบสิทธิบัตรการออกแบบผลิตภัณฑ์ (อาศัยอํานาจตามความในพระราชบัญญัติสิทธิบัตร พ.ศ.2522) แก่ ทล. (สํานักวิจัยและพัฒนางานทาง) สําหรับการออกแบบผลิตภัณฑ์ตามข้อถือสิทธิ และภาพแสดงแบบผลิตภัณฑ์ “อุปกรณ์หัวจับยึดสําหรับอัดแรงยางพารา” เมื่อวันที่ 5 พฤษภาคม 2565
รัฐบาลไทย-ข่าวทำเนียบรัฐบาล-นายกฯ เยี่ยมชมบูธนิทรรศการกลุ่มจังหวัดภาคใต้ฝั่งอันดามัน ก่อนเป็นประธานการประชุม ครม.สัญจร จ.กระบี่ เผยเป็นกำลังใจให้เด็ก ๆ ทุกคน ขอให้ตั้งใจเรียน เน้นการเรียนภาษาที่สอง
วันอังคารที่ 16 พฤศจิกายน 2564
นายกฯ เยี่ยมชมบูธนิทรรศการกลุ่มจังหวัดภาคใต้ฝั่งอันดามัน ก่อนเป็นประธานการประชุม ครม.สัญจร จ.กระบี่ เผยเป็นกําลังใจให้เด็ก ๆ ทุกคน ขอให้ตั้งใจเรียน เน้นการเรียนภาษาที่สอง
นายกฯ เยี่ยมชมบูธนิทรรศการกลุ่มจังหวัดภาคใต้ฝั่งอันดามัน ก่อนเป็นประธานการประชุม ครม.สัญจร จ.กระบี่ เผยเป็นกําลังใจให้เด็ก ๆ ทุกคน ขอให้ตั้งใจเรียน เน้นการเรียนภาษาที่สอง
วันนี้ (16 พ.ย.64) เวลา 08.00 น. ณ โรงแรมโซฟิเทลกระบี่ โภคีธรา แอนด์ สปา รีสอร์ท จ.กระบี่ นายธนกร วังบุญคงชนะ โฆษกประจําสํานักนายกรัฐมนตรี เผยว่า ก่อนเป็นประธานการประชุมการพัฒนาเศรษฐกิจและสังคมกลุ่มจังหวัดภาคใต้ ฝั่งอันดามัน (กระบี่ ตรัง พังงา ภูเก็ต ระนอง และสตูล) และเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 1/2564 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการกลุ่มจังหวัดภาคใต้ฝั่งอันดามัน ที่หน่วยงานในพื้นที่สังกัดกระทรวงต่าง ๆ นํามาจัดแสดง ประกอบด้วย นิทรรศการของกรมการพัฒนาชุมชน กระทรวงมหาดไทย OTOP Mobile จังหวัดกระบี่ นําเสนอผลิตภัณฑ์พื้นถิ่นอาทิ เครื่องจักสานจากปาล์ม กาแฟชะมด กระทรวงศึกษาธิการ นําเสนอ กศน. ปักหมุด Platform เพื่อติดตามการศึกษากลุ่มเป้าหมายพิเศษ ด้านกระทรวงการอุดมศึกษา วิทยาศาสตร์ วิจัยและนวัตกรรม นําเสนอผ้าปาเต๊ะสมบัติพิเศษ ซึ่งผ่านกระบวนการเคลือบสิ่งทอ คือกันน้ํา กัน UV ต้านแบคทีเรีย วิจัยโดยสํานักงานพัฒนาวิทยาศาสตร์และเทคโนโลยีแห่งชาติ กระทรวงดิจิทัลเพื่อเศรษฐกิจและสังคม นําเสนอการวางโครงการสื่อสารลงใต้ดินใน จ.กระบี่ ในจังหวัดกระบี่ กระทรวงวัฒนธรรม นําเสนอการลอยกระทงวิถีใหม่สืบสานประเพณีไทย โดยนายกรัฐมนตรีได้เยี่ยมชมนิทรรศการพร้อมสอบถามข้อมูลต่าง ๆ กับทุกบูธด้วยความสนใจ
โอกาสนี้ นายกรัฐมนตรียังได้พูดคุยกับเด็กนักเรียนที่มารอต้อนรับ โดยเด็ก ๆ พูดว่า “รักท่านนายกฯ จะเป็นกําลังใจให้ท่านนายกฯ” ซึ่งนายกรัฐมนตรีก็ได้ตอบไปว่า “นายกฯ ก็รักเด็ก ๆ ทุกคนและจะเป็นกําลังใจให้ ขอให้เด็ก ๆ ทุกคนตั้งใจเรียน และให้เน้นการเรียนภาษาที่สองด้วย”
หลังจากนี้ นายกรัฐมนตรีจะได้เป็นประธานการประชุมการพัฒนาเศรษฐกิจและสังคมกลุ่มจังหวัดภาคใต้ฝั่งอันดามัน 6 จังหวัด และการประชุมคณะรัฐมนตรีอย่างเป็นทางการ นอกสถานที่ต่อไป
------------------------------------
รัฐบาลไทย-ข่าวทำเนียบรัฐบาล-​ปลัดฯ กอบชัย เป็นประธานการประชุมผู้บริหารระดับสูงของกระทรวงอุตสาหกรรม
วันพฤหัสบดีที่ 4 พฤศจิกายน 2564
​ปลัดฯ กอบชัย เป็นประธานการประชุมผู้บริหารระดับสูงของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม  โดยมีผู้บริหารระดับสูงเข้าร่วม
ปลัดฯ กอบชัย เป็นประธานการประชุมผู้บริหารระดับสูงของกระทรวงอุตสาหกรรม
วันนี้ (4 พฤศจิกายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม โดยมีนายสุรพล ชามาตย์ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายสมพล โนดไธสง นายเดชา จาตุรธนานันท์ นายใบน้อย สุวรรณชาตรี ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรมร่วมประชุม โดยที่ประชุมฯ ได้หารือเกี่ยวกับการเตรียมการเข้าร่วมประชุมคณะรัฐมนตรีอย่างเป็นทางการนอกสถานที่ (ครม.สัญจร) ครั้งที่ 1/2564 ในวันที่ 15-16 พฤศจิกายน 2564 ซึ่งจะมีการตรวจราชการในกลุ่มจังหวัดภาคใต้ฝั่งอันดามันและประชุม ครม. ณ จังหวัดกระบี่ รวมถึงรายงานการจัดกฐินพระราชทานของกระทรวงอุตสาหกรรม ปี พ.ศ.2564 การสรุปผลการเบิกจ่ายเงินงบประมาณ ประจําปี 2564 และรายงานการประชุมชี้แจงแนวทางการเสนอโครงการภายใต้กรอบแผนงานหรือโครงการ ภายใต้แผนฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รองปลัดฯจุลพงษ์ เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนินทรงบำเพ็ญพระราชกุศลมาฆบูชา
วันพฤหัสบดีที่ 17 กุมภาพันธ์ 2565
รองปลัดฯจุลพงษ์ เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดําเนินทรงบําเพ็ญพระราชกุศลมาฆบูชา
นายจุลพงษ์ ทวีศรี รองปลัดกระทรวงอุตสาหกรรม เป็นผู้แทนกระทรวงอุตสาหกรรม ร่วมเข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดําเนินทรงบําเพ็ญพระราชกุศลมาฆบูชา พุทธศักราช 2565
รองปลัดฯจุลพงษ์ เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดําเนินทรงบําเพ็ญพระราชกุศลมาฆบูชา
วันนี้ (16 กุมภาพันธ์ 2565) นายจุลพงษ์ ทวีศรี รองปลัดกระทรวงอุตสาหกรรม เป็นผู้แทนกระทรวงอุตสาหกรรม ร่วมเข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดําเนินทรงบําเพ็ญพระราชกุศลมาฆบูชา พุทธศักราช 2565 ณ พระอุโบสวัดพระศรีรัตนศาสดาราม ในพระบรมมหาราชวัง
รัฐบาลไทย-ข่าวทำเนียบรัฐบาล-ไอแบงก์ ออกเงินฝากรูปแบบใหม่ฉลองครบครอบ 19 ปี ผลตอบแทนที่คาดว่าจะได้รับ 1.19% ต่อปี
วันจันทร์ที่ 13 มิถุนายน 2565
ไอแบงก์ ออกเงินฝากรูปแบบใหม่ฉลองครบครอบ 19 ปี ผลตอบแทนที่คาดว่าจะได้รับ 1.19% ต่อปี
ธนาคารอิสลามแห่งประเทศไทย (ไอแบงก์) ออก “เงินฝากประจํา Specific Mudharabah” เงินฝากรูปแบบใหม่ที่ให้ผลตอบแทนที่คาดว่าจะได้รับ 1.19% ต่อปี เพื่อเฉลิมฉลองครบครอบวันสถาปนา 19 ปี ในวันที่ 12 มิถุนายนที่ผ่านมา
“เงินฝากประจํา Specific Mudharabah” ถือเป็นนวัตกรรมผลิตภัณฑ์ด้านเงินฝาก มีการบริหารจัดการลักษณะ Matching Fund โดยธนาคารจะนําเงินฝากบัญชีนี้ไปลงทุนในโครงการสินเชื่อเฉพาะเจาะจง ซึ่งต่างจากเงินฝากประจําแบบดั้งเดิมที่บริหารแบบ Pool Fund โดยเงินฝากประจํา Specific Mudharabah ที่ออกในครั้งนี้ ธนาคารจะนําเงินฝากไปลงทุนในพอร์ตสินเชื่อโครงการหนึ่งซึ่งมีวงเงินประมาณ 70 ล้านบาท อัตรากําไรเฉลี่ยอยู่ที่ประมาณ 13% ซึ่งถือว่ามีผลตอบแทนค่อนข้างสูง และความเสี่ยงค่อนข้างต่ํา เนื่องจาก NPF หรือสินเชื่อที่ไม่ก่อให้เกิดรายได้ของพอร์ตมีเพียงร้อยละ 0.32 ทําให้ธนาคารสามารถปันผลตอบแทนที่คาดว่าจะได้รับแบบ Indicative Rate จากการประมาณการเฉลี่ยของอัตรารายได้ขั้นต้น (Yield) เฉลี่ยทั้งปีให้แก่ผู้ฝากได้สูงด้วยผลิตภัณฑ์เงินฝากเพื่อการลงทุนรูปแบบใหม่ที่ธนาคารคิดค้นขึ้นเพื่อเป็นทางเลือกเอาใจลูกค้าเงินฝากรายย่อย จํากัดการรับฝากรวมเพียง 50 ล้านบาทเท่านั้น บัญชีมีกําหนดระยะเวลาการฝาก 9 เดือน จ่ายผลตอบแทนเมื่อครบกําหนด สัดส่วนการจ่ายผลตอบแทนระหว่างลูกค้ากับธนาคารอยู่ที่ 14:86 ผลตอบแทนที่คาดว่าจะได้รับ 1.19% ต่อปี (กรณีผู้ฝากถอนเงินฝากก่อนครบกําหนดระยะเวลาการฝาก ธนาคารจะไม่พิจารณาจ่ายผลตอบแทนให้สําหรับยอดเงินที่ถอนก่อนครบกําหนดการฝากในทุกกรณี) ผู้ฝากสามารถเปิดบัญชีขั้นต่ํา 1,000 บาท และฝากได้สูงสุดไมเกิน 200,000 บาทต่อราย ไม่สามารถเปิดบัญชีร่วมหรือเพื่อบุคคลอื่นได้ โดยคุณสมบัติของผู้ฝากต้องเป็นบุคคลธรรมดา ที่มีสัญชาติไทยอายุ 15 ปีบริบูรณ์ขึ้นไป หรือชาวต่างชาติที่มีถิ่นพํานักที่แน่นอนอยู่ในประเทศไทย
ผู้สนใจสามารถเปิดบัญชีได้ ระหว่างวันที่ 16 มิถุนายน - วันที่ 15 กรกฎาคม 2565 หรือจนกว่าวงเงินโครงการจะเต็ม สอบถามข้อมูลเพิ่มเติมได้ที่ ไอแบงก์ทุกสาขาทั่วประเทศ หรือ โทร. iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
รัฐบาลไทย-ข่าวทำเนียบรัฐบาล-มท. เผยผลการประชุมคณะกรรมการส่งเสริมกิจการฮัจย์แห่งประเทศไทย รับทราบโควตาผู้แสวงบุญพิธีฮัจย์ชาวไทย จำนวน 5,885 คน มีกำหนดระยะเวลาในการเดินทางเข้าร่วมประกอบพิธีฮัจย์ระหว่างวันที่ 10
วันอังคารที่ 10 พฤษภาคม 2565
มท. เผยผลการประชุมคณะกรรมการส่งเสริมกิจการฮัจย์แห่งประเทศไทย รับทราบโควตาผู้แสวงบุญพิธีฮัจย์ชาวไทย จํานวน 5,885 คน มีกําหนดระยะเวลาในการเดินทางเข้าร่วมประกอบพิธีฮัจย์ระหว่างวันที่ 10
มท. เผยผลการประชุมคณะกรรมการส่งเสริมกิจการฮัจย์แห่งประเทศไทย รับทราบโควตาผู้แสวงบุญพิธีฮัจย์ชาวไทย จํานวน 5,885 คน มีกําหนดระยะเวลาในการเดินทางเข้าร่วมประกอบพิธีฮัจย์ระหว่างวันที่ 10 มิถุนายน 2565 - 3 กรกฎาคม 2565
วันนี้ (10 พ.ค. 65) นายชยาวุธ จันทร รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน ได้เปิดเผยถึงผลการประชุมคณะกรรมการส่งเสริมกิจการฮัจย์แห่งประเทศไทย ครั้งที่ 1/2565 เมื่อวานนี้ (9 พ.ค. 65) ซึ่งที่ประชุมได้มีมติรับทราบบันทึกความตกลงการเตรียมการฮัจย์ ประจําปี พ.ศ. 2565 (ฮ.ศ. 1443) ระหว่างผู้แทนฮัจย์ของประเทศไทยกับกระทรวงฮัจย์และอุมเราะห์ของราชอาณาจักรซาอุดีอาระเบียโดยกําหนดโควตาผู้แสวงบุญพิธีฮัจย์ชาวไทย จํานวน 5,885 คน โดยเดินทางจากประเทศไทยผ่านท่าอากาศยานนานาชาติสุวรรณภูมิ ท่าอากาศยานนานาชาติหาดใหญ่ และท่าอากาศยานนราธิวาส ไปยังราชอาณาจักรซาอุดีอาระเบีย ณ ท่าอากาศยานนานาชาติ King Abbulaziz เมืองเจดดาห์ และท่าอากาศยานนานาชาติ Prince Mohammed เมืองมาดีนะห์ พร้อมทั้งรับทราบผลการลงทะเบียนเดินทางไปประกอบพิธีฮัจย์ ประจําปี พ.ศ. 2565 (ฮ.ศ. 1443) ข้อมูล ณ วันที่ 8 เมษายน 2565 มีผู้ลงทะเบียนแสดงความประสงค์ จํานวน 4,148 คน โดยผู้เดินทางไปประกอบพิธีฮัจย์ ประจําปี พ.ศ. 2565 (ฮ.ศ. 1443) ต้องปฏิบัติตามเงื่อนไขที่กําหนด จํานวน 5 ข้อ ได้แก่ 1) ต้องได้รับการฉีดวัคซีนครบถ้วนรวมถึงวัคซีนป้องกันโควิด-19 2) ต้องแสดงผลการตรวจโรคโควิด-19 แบบ PCR ที่เป็นลบอย่างน้อย 72 ชั่วโมง ก่อนเดินทาง 3) ต้องสวมหน้ากากอนามัยระหว่างการประกอบพิธีฮัจย์ตลอดเวลา 4) ต้องแสดงเอกสารการจัดทําประกันโรคโควิด-19 และ 5) ต้องมีอายุต่ํากว่า 65 ปี โดยวัคซีนป้องกันโควิด-19 ที่ราชอาณาจักรซาอุดีอาระเบียให้การรับรองแล้ว 9 ชนิด ได้แก่ Pfizer, Moderna, Oxford Astra Zeneca, Johnson & Johnson, Sinopharm, Sinovac, Covaxin, Sputnik และ Covavax โดยมีกําหนดระยะเวลาในการเดินทางจากประเทศไทยเพื่อเข้าร่วมประกอบพิธีฮัจย์ ณ ราชอาณาจักรซาอุดีอาระเบีย ระหว่างวันที่ 10 มิถุนายน 2565 - 3 กรกฎาคม 2565